<classify> Wizara ya Elimu, Sayansi na Teknolojia na Ofisi ya Rais, Tawala za Mikoa na Serikali za Mitaa TAMISEMI zimeendelea na mikakati ya kuimarisha ubora wa elimu kuanzia elimu ya msingi, sekondari elimu ya kati na elimu ya juu.Waziri wa Elimu, Sayansi na Teknolojia, Profesa Ndalichako ameyasema hayo Morogoro wakati anafunga mafunzo ya siku tisa kwa walimu wanaofundisha darasa la kwanza na la pili juu ya ujenzi wa umahiri wa stadi za kusoma, kuandika na kuhesabu KKK.Amesema kuimarisha sekta ya elimu, serikali imeanza kutatua changamoto ili kuboresha miundombinu ya kujifunzia na kufundishia.Amewataka walimu kufanya kazi kwa bidii na weledi kwa kutoa elimu bora ikiwa ni kuunga mkono juhudi za serikali ya awamu ya tano.Profesa Ndalichako ametaja hatua nyingine ni ya uboreshaji wa mitaala inayolenga kujenga umahiri zaidi ili wanafunzi wanapohitimu katika ngazi fulani waoneshe uwezo wa kiutendaji.Mwenyekiti wa Bodi ya ushauri ya Wakala wa Maendeleo ya Uongozi wa Elimu ADEM , Naomi Katunzi aliwataka walimu kujituma na kujiendeleza zaidi kwani elimu haina mwisho.Mtendaji Mkuu wa Adem, Dk Siston Masanja alisema mafunzo yatawafikia walimu 1,600 kutoka mikoa mitano ya Tanzania Bara ambayo shule zake zina mikondo miwili na zaidi.Ameitaja mikoa na washiriki wake katika mabano kuwa ni Dar es salaam 600, Geita 386 , Kagera 183 , Mwanza 364 na Tanga 67.Awamu ya kwanza ilianza Augosti 20 hadi 28, mwaka huu na ya pili imeanza Agosti 29, mwaka huu na itakamilika Septemba 6, 2018.  <topic>: KITAIFA 